stanford-oval/wikipedia huggingface dataset:
อีฟ ปานเจริญ
ผลงานเพลง > อัลบั้มรวมเพลง

| --- | --- |

อัลบั้ม: รายละเอียด
Showcase:  วันที่วางแผง: 15 มีนาคม 2548  สังกัด: จีเอ็มเอ็ม แกรมมี่  รูปแบบ: Tape, CD, VCD
The Best Hits of Palmy:  วันที่วางแผง: 14 พฤศจิกายน 2549  สังกัด: จีเอ็มเอ็ม แกรมมี่  รูปแบบ: Tape, CD, VCD
Tea Time with Palmy:  วันที่วางแผง: 31 มกราคม 2554  สังกัด: จีเอ็มเอ็ม แกรมมี่  รูปแบบ: CD, ดิจิทัลดาวน์โหลด
Palmy Greatest Hits:  วันที่วางแผง: 27 มีนาคม 2557  สังกัด: จีเอ็มเอ็ม แกรมมี่  รูปแบบ: CD, DVD, ดิจิทัลดาวน์โหลด
Palmy 50 Best Hits:  วันที่วางแผง: 25 กุมภาพันธ์ 2559  สังกัด: จีเอ็มเอ็ม แกรมมี่  รูปแบบ: MP3
Palmy Best Playlists:  วันที่วางแผง: 12 ธันวาคม 2562  สังกัด: จีเอ็มเอ็ม แกรมมี่  รูปแบบ: MP3
ผลงานเพลง > อัลบั้มบันทึกการแสดงสด

| --- | --- |
อัลบั้ม: รายละเอียด
Palmy & T-Bone The Acoustic Album:  วันที่วางแผง: 27 กรกฎาคม 2550  สังกัด: จีเอ็มเอ็ม แกรมมี่  รูปแบบ: Tape, CD
ผลงานเพลง > ซิงเกิล > ยุค 2540

| 0 | 1 | 2 |
| --- | --- | --- |
| ปี | ชื่อเพลง | อัลบั้ม |
| 2544 | "อยากร้องดังดัง" | Palmy |
| 2544 | "อยู่ต่อได้หรือเปล่า" | Palmy |
| 2545 | "แปดโมงเช้าวันอังคาร" | Palmy |
| 2545 | "ทบทวน" | Palmy |
| 2545 | "กลัว" | Palmy |
| 2545 | "เขาลืม" | Palmy |
| 2545 | "ฟ้าส่งฉันมา" | Palmy |
| 2546 | "ทำเป็นไม่ทัก" | Stay |
| 2546 | "พูดไม่เต็มปาก" | Stay |
| 2546 | "Stay" | Stay |
| 2546 | "พรุ่งนี้อาจไม่มีฉัน" | Stay |
| 2546 | "กระโดดขึ้นฟ้า" | Stay |
| 2546 | "เชื่อในความฝัน" | ทรัพย์สินทางปัญญา |
| 2546 | "ความทรงจำสีจาง" | แฟนฉัน |
| 2549 | "Tick Tock" | Beautiful Ride |
| 2549 | "Ooh!" | Beautiful Ride |
| 2549 | "ความเจ็บปวด" | Beautiful Ride |
| 2549 | "ร้องไห้ง่ายง่ายกับเรื่องเดิมเดิม" | Beautiful Ride |
ผลงานเพลง > ซิงเกิล > ยุค 2550

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2554 | "คิดมาก" | 1 | อัลบั้ม 5 |
| 2554 | "Cry Cry Cry" | 2 | อัลบั้ม 5 |
| 2554 | "กา กา กา" | 14 | อัลบั้ม 5 |
| 2555 | "Crush" (ร่วมกับ Erlend Øye) | - | อัลบั้ม 5 |
| 2555 | "Shy Boy" | 20 | อัลบั้ม 5 |
| 2555 | "นาฬิกาเรือนเก่า" | - | อัลบั้ม 5 |
| 2555 | "Big Mountain" (ร้องร่วมกับ ฮิวโก้ จุลจักร) | - | Single พิเศษ จากปาล์มมี่ และ ฮิวโก้ สำหรับงาน "Big Mountain Music Festival 4  " (ร่วมร้องกับ "ฮิวโก้) Lyric Vdo :                                                  16 พย 2555 Official Mv :                                                    27 พย 2555 |
| 2556 | "อยากหยุดเวลา" Cover version (ต้นฉบับ :ศรัณย่า ) | 6 | เพลงประกอบหนัง"                 "พี่มาก..พระโขนง" Official Mv : 5 มีนาคม 2556 |
| 2557 | "กาลครั้งหนึ่ง" (แสตมป์ อภิวัชร์  feat. ปาล์มมี่) | 4 | อัลบั้ม stamp Sci-Fi ของ แสตมป์ อภิวัชร์ OfficialAudio : 21 ตค 2557 Official Mv :17 มีนาคม 2558 |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงานเพลง > ซิงเกิล > ยุค 2560 - ปัจจุบัน

| ปี | ชื่อเพลง | อันดับเพลงสูงสุด> IW Chart  | อันดับเพลงสูงสุด> บิลบอร์ด ไทย  | อัลบั้ม |
| --- | --- | --- | --- | --- |
| 2560 | "นวด" | 11 | * | — |
| 2561 | "แม่เกี่ยว" | - | * | — |
| 2561 | "ซ่อนกลิ่น" | 1 | * | — |
| 2562 | "นิรันดร์" (บอดี้สแลม ร้องร่วมกับปาล์มมี่) | - | * | คนตัวเบา |
| 2562 | "คิดถึง" (ประกอบละคร หีบหลอนซ่อนวิญญาณ) | - | * | — |
| 2562 | "ดวงใจ" | - | * | — |
| 2562 | "เคว้ง" (ประกอบซีรีส์ เคว้ง) | - | * | — |
|  |  |  | * |  |
| 2563 | "กลัวเครื่องบิน" (อิลสลิก ร้องร่วมกับปาล์มมี่) | - | * | — |
| 2563 | “ขวัญเอย ขวัญมา” | - | * | — |

| 2565 | "ทุกวันพรุ่งนี้ (Along The Way)" (ทิลลี่เบิร์ด ร้องร่วมกับปาล์มมี่) | - | — |  |
| 2565 | "ริบบิ้นเลิฟคัลเลอร์แบล็ค" (ปาล์มมี่ ร้องร่วมกับสิงโต นำโชค ) | - | 38 | — |

| 2566 | "สนิทใจ" (ประกอบละครรักร้าย) | - | * | — |
| 2566 |  |  | * |  |
| "ซังได้ซังแล้ว" | - | ซนซน 40 ปี GMM GRAMMY |  |  |
"—" หมายถึงเพลงนั้นไม่ได้อยู่ในอันดับ / (*) Billboard Thailand Songs เริ่มเปิดตัว 25 กรกฎาคม พ.ศ. 2565
ผลงานเพลง > วีดีโออัลบั้ม

| --- | --- |

อัลบั้ม: รายละเอียด
Life Concert:  วันที่วางแผง: 30 พฤษภาคม 2545  สังกัด: จีเอ็มเอ็ม แกรมมี่  รูปแบบ:  VCD, DVD
Stay With Me:  วันที่วางแผง: 18 ธันวาคม 2546  สังกัด: จีเอ็มเอ็ม แกรมมี่  รูปแบบ:  VCD, DVD
The Rhythm of The Times:  วันที่วางแผง: 9 กันยายน 2549  สังกัด: จีเอ็มเอ็ม แกรมมี่  รูปแบบ:  VCD, DVD
Meets T-Bone in Flower Power Concert:  วันที่วางแผง: 21 กรกฎาคม 2550  สังกัด: จีเอ็มเอ็ม แกรมมี่  รูปแบบ:  VCD, DVD
กา...กา...กา:  วันที่วางแผง: 28 มิถุนายน 2555  สังกัด: จีเอ็มเอ็ม แกรมมี่  รูปแบบ:  VCD, DVD
Barefoot Acoustic Concert:  วันที่วางแผง: 22 กันยายน 2556  สังกัด: จีเอ็มเอ็ม แกรมมี่  รูปแบบ:  VCD, DVD
ผลงานการแสดง > คอนเสิร์ตในประเทศ

"Palmy's Life concert" ณ หอประชุมใหญ่ มหาวิทยาลัยธรรมศาสตร์ (ท่าพระจันทร์) วันที่ 7 สิงหาคม 2545
"Stay with me" ณ อิมแพ็ค อารีน่า เมืองทองธานี วันที่ 11 ตุลาคม 2546 เป็นศิลปินหญิงคนแรก ที่ทำการแสดงคอนเสิร์ตเดี่ยวที่อิมแพ็ค อารีน่า
"Palmy in the Candle Light Concert" ณ สวนวชิรเบญจทัศ (สวนรถไฟ) วันที่ 15 พฤศจิกายน 2546
"The Rhythm of the Times" ณ อิมแพ็ค อารีน่า เมืองทองธานี วันที่ 5 สิงหาคม 2549
"Palmy Meets T-Bone in Flower Power Concert" ณ Moon star studio วันที่ 2 และ 3 มิถุนายน 2550
"Groove My Dog (Groove rider, Palmy and Modern dog) unplugged concert" ณ ธันเดอร์โดม เมืองทองธานี วันที่ 26 ธันวาคม 2551
"คอนเสิร์ต ปาล์มมี่ กา...กา...กา " ณ อิมแพ็ค อารีน่า เมืองทองธานี วันที่ 28 และ 29 มกราคม 2555
" PALMY BAREFOOT ACOUSTIC CONCERT " ณ Bitec Bangna Hall 106 วันที่ 21 และ 22 กันยายน 2556
G19 Fest กว่าจะร็อคเท่าวันนี้ ที่ราชมังคลากีฬาสถาน วันที่ 10 กุมภาพันธ์ 2561
Bodyslam Fest วิชาตัวเบา live in ราชมังคลากีฬาสถาน วันที่ 9-10 กุมภาพันธ์ 2562 (รับเชิญ)
PALMY มิตร Universe Concert วันที่ 7-8, 11-12 กันยายน 2567 ที่อิมแพ็ค อารีน่า เมืองทองธานี
ผลงานการแสดง > คอนเสิร์ตต่างประเทศ

Palmy's first Live in Japan (2004) ประเทศญี่ปุ่น
Palmy Live in Tokyo Vol. 2 (2006) ประเทศญี่ปุ่น
การแสดงที่ RHB Singapore Cup Final ประเทศสิงคโปร์
Palmy's First Live in Sydney (2007) ประเทศออสเตรเลีย
Palmy Live Concert in London (2008) ประเทศอังกฤษ
Palmy Live in Melbourne (2024) ประเทศออสเตรเลีย
Palmy Live in Sydney (2024) ประเทศออสเตรเลีย
ผลงานการแสดง > อื่น ๆ

หมู่ วาไรตี้โชว์ อุดมและผองเพื่อน (3-11 กันยายน พ.ศ. 2559) ที่รอยัล พารากอน ฮอลล์
หมู่ 2 (4-9 ตุลาคม พ.ศ. 2565) ที่ทรู ไอคอน ฮอลล์ แอท ไอคอนสยาม
ผลงานอื่น

แต่งเนื้อเพลง "ใจหายไปเลย" ของ Mr.Team เวอร์ชันภาษาอังกฤษ เป็นเพลง "One Look One Touch"
ร้องคอรัสเพลง "รู้ตัวว่าดีว่ามีไม่พอ" ของธีรภัทร์ สัจจกุล
พรีเซนเตอร์โฆษณา One-2-Call (Brand concept "Freedom") ปี 2545-2546
นักแสดงรับเชิญในภาพยนตร์เรื่อง สายลับจับบ้านเล็ก
พรีเซ็นเตอร์รถจักรยานยนต์ Honda Scoopy i S12 (2555)
พรีเซ็นเตอร์เครื่องดื่ม Pepsi ร่วมกับ Paradox และ โจ๊ก โซคูล (2555)
พรีเซ็นเตอร์รถจักรยานยนต์ Honda Scoopy i CLUB12 (2557)
สารคดีโทรทัศน์เฉลิมพระเกียรติ ชุด "คีตราชา" (2557)
ร่วมขับร้องเพลง พอ "เพลงของพ่อ" เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดชฯ (23 พฤศจิกายน 2559)
ขับร้องบทเพลงพระราชนิพนธ์ "อาทิตย์อับแสง" (2560)
แหล่งข้อมูลอื่น

Facebook : "PALMY5"
Instagram : "PALMY.IG"
Youtube : "Palmy Official Channel"
iTunes Store : "PALMY"
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
แคว้นเคเมโรโว

| แคว้นเคเมโรโว |
| --- | --- |
แคว้น
Кемеровская область
   ธง ตราอาร์ม

พิกัด: 55°21′18″N 86°05′24″E﻿ / ﻿55.355°N 86.090°E﻿ / 55.355; 86.090
ประเทศ: รัสเซีย
เขตสหพันธ์: ไซบีเรีย
เขตเศรษฐกิจ: ไซบีเรียตะวันตก
สถาปนา: 26 มกราคม 2486
ศูนย์กลางการบริหาร: เคเมโรโว
การปกครอง
 • องค์กร: Legislative Assembly
 • ผู้ว่าการแคว้น: Ilya Seredyuk
พื้นที่
 • ทั้งหมด: 95,725 ตร.กม. (36,960 ตร.ไมล์)
อันดับพื้นที่: 34
ประชากร
 • ประมาณ (2018): 2,694,877 คน
เขตเวลา: UTC+7 ()
รหัส ISO 3166: RU-KEM
ทะเบียนรถ: 42, 142
รหัส OKTMO: 32000000
ภาษาราชการ: รัสเซีย
เว็บไซต์: http://www.ako.ru
แคว้นเคเมโรโว (รัสเซีย: Ке́меровская о́бласть, Kemerovskaya oblast, ออกเสียง: [ˈkʲemʲɪrəfskəjə ˈobləsʲtʲ]) เป็นที่รู้จักในชื่อ Kuzbass (Кузба́сс) และ Kemerovo Oblast — Kuzbass หลังลุ่มน้ำคุซเนตสค์ เป็นหน่วยองค์ประกอบของสหพันธรัฐรัสเซีย (แคว้น) อยู่ทางตะวันตกเฉียงใต้ของไซบีเรีย ที่ตั้งของที่ราบไซบีเรียตะวันตกพบกับเทือกเขาไซบีเรียใต้ แคว้นครอบคลุมพื้นที่ 95,500 ตารางกิโลเมตร มีพรมแดนติดกับแคว้นตอมสค์ทางตอนเหนือ ดินแดนครัสโนยาสค์และสาธารณรัฐคาคัสเซียทางทิศตะวันออก สาธารณรัฐอัลไตทางทิศใต้ และติดกับแคว้นโนโวซีบีสค์และดินแดนอัลไตทางทิศตะวันตก ศูนย์กลางการบริหารคือเมืองเคเมโรโว แม้ว่าโนโวคุซเนตสค์จะเป็นเมืองที่ใหญ่ที่สุดในแคว้นในแง่ของขนาด แคว้นเคเมโรโวเป็นภูมิภาคที่มีลักษณะเป็นเมืองมากที่สุดแห่งหนึ่งของรัสเซีย โดยมีประชากรมากกว่า 70% อาศัยอยู่ในเมืองหลัก 9 เมือง องค์ประกอบทางชาติพันธุ์ส่วนใหญ่เป็น รัสเซีย แต่ก็มี ยูเครน, ตาตาร์ และ ชูวาช อาศัยอยู่ในแคว้นเช่นกัน ประชากรที่บันทึกไว้ระหว่างการสำรวจสำมะโนประชากร พ.ศ. 2553 คือ 2,763,135 คน
วัดบุณยประดิษฐ์

| วัดบุณยประดิษฐ์ |
| --- | --- |

ชื่อสามัญ: วัดบุณยประดิษฐ์
ที่ตั้ง: เลขที่ 9 ซอยพุทธมณฑล สาย 2 ซอย 7 ถนนพุทธมณฑล สาย 2 แขวงบางไผ่ เขตบางแค กรุงเทพมหานคร 10160
ประเภท: พระอารามหลวงชั้นตรี ชนิดสามัญ
นิกาย: มหานิกาย
พระพุทธรูปสำคัญ: หลวงพ่อปาน
เจ้าอาวาส: พระครูอรรถกิจจานุกูล (สุพจน์ ฐานธมฺโม)
 สถานีย่อยพระพุทธศาสนา
วัดบุณยประดิษฐ์ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร
ประวัติ

วัดบุณยประดิษฐ์ เดิมชื่อ วัดใหม่บุญน่วม บ้างเรียกว่า วัดใหม่ตาน่วม เมื่อปี พ.ศ. 2478 คุณโยมบุญ คุณโยมน่วม โพธินิมิตร ได้ถวายที่ดินสร้างวัดจำนวน 10 ไร่ 3 งาน 78 ตารางวา และได้กราบอาราธนาพระอาจารย์สวาทจากวัดศาลาแดงมาอยู่จำพรรษาและเป็นผู้ดูแลวัด จนกระทั่งท่านได้ถึงแก่มรณภาพ จากนั้นปี พ.ศ. 2489 ญาติโยมทายกทายิกาได้กราบอาราธนาหลวงพ่อสิน ติสฺโส มาจำพรรษาและดูแลปกครองวัดและได้รับแต่งตั้งเป็นเจ้าอาวาสรูปแรก ท่านได้สร้างอาคารเสนาสนะต่าง ๆ มีอุโบสถ ศาลาการเปรียญ และกุฏิสงฆ์เป็นอาทิ ท่านยังได้เปิด
ให้มีการเรียนการสอนแผนกธรรมตั้งแต่นั้นเป็นต้นมา
พ.ศ. 2503 เจ้าอาวาสองค์ที่สาม พระอาจารย์สนิท อมโร ได้สร้างกุฏิสงฆ์จำนวน 40 ห้อง ปี พ.ศ. 2510 ท่านได้ซื้อที่ดินเพิ่มขยายอาณาบริเวณวัดอีกจำนวน 5 ไร่เศษ ร่วมกับกรรมการและชาวบ้านตัดถนนมูลดินเพื่อทำทางเข้าวัด ถนนนี้ชื่อว่า ถนนพัฒนกิจ ต่อมาสมัยเจ้าอาวาสองค์ที่สี่ พระวิสุทธาธิบดี มีการก่อสร้างอาคารใหม่ คือสร้างศาลาอเนกประสงค์ สร้างโรงเรียนพระปริยัติธรรม ซื้อที่ดินขยายอาณาบริเวณวัดเพิ่มขึ้น
วัดบุณยประดิษฐ์ ได้รับพระกรุณาโปรดเกล้าฯ ให้สถาปนาวัดขึ้นเป็นพระอารามหลวงชั้นตรี ชนิดสามัญ เมื่อปี พ.ศ. 2547
อาคารเสนาสนะ

พระอุโบสถสร้างปี พ.ศ. 2531 เป็นอาคารคอนกรีตเสริมเหล็ก พื้นปูด้วยกระเบื้องหินอ่อน หลังคามุงด้วยกระเบื้องเคลือบสุโขทัย หน้าบันและซุ้มลงรักปิดทอง ผนังด้านนอกหินล้าง ผนังด้านในเขียนภาพพุทธประวัติและพระเวสสันดรและพระเจ้าสิบชาติ ภายในประดิษฐาน พระพุทธชินราชจำลอง
พระวิหารเป็นอุโบสถหลังเดิม สร้างเมื่อปี พ.ศ. 2497 มีขนาดความกว้าง 6 เมตร ความยาว 25 เมตร มีการบูรณะจากอุโบสถเดิมโดยได้เปลี่ยนกระเบื้องมุงหลังคาใหม่เป็นกระเบื้องเคลือบสุโขทัย ช่อฟ้า ใบระกา คันทวย บัวปลายเสาประดับกระจกสีทอง หน้าบันไม้สักดังเดิม ซุ้มประตู ซุ้มหน้าต่างเป็นลวดลายปูนปั้นแบบโบราณ พื้นและผนังด้านในปูด้วยหินอ่อน ด้านนอกฉาบด้วยหินล้าน ภายในประดิษฐานพระพุทธรูปปางมารวิชัย หน้าตักกว้าง 59 นิ้ว
วัดนางชีโชติการาม

| วัดนางชีโชติการาม |
| --- | --- |


ชื่อสามัญ: วัดนางชีโชติการาม, วัดนางชี
ที่ตั้ง: เลขที่ 312 ซอยเทอดไท 41/1 ถนนเทอดไท แขวงปากคลองภาษีเจริญ เขตภาษีเจริญ กรุงเทพมหานคร
ประเภท: พระอารามหลวงชั้นตรี ชนิดสามัญ
นิกาย: มหานิกาย
 สถานีย่อยพระพุทธศาสนา
วัดนางชีโชติการาม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร ทางวัดยังมีงานบุญประเพณี  เรียกว่า งานชักพระวัดนางชี หรือ งานแห่พระบรมสารีริกธาตุ
ประวัติ

สันนิษฐานว่าสร้างวัดในสมัยกรุงศรีอยุธยาตอนกลาง ตามตำนานเล่าว่า เจ้าพระยาพิชิตชัยมนตรี พระยาฤๅชัยณรงค์ และออกหลวงเสนาสุนทร ได้ร่วมกันสร้างขึ้น สาเหตุของการสร้างเนื่องจาก แม่อิ่มซึ่งเป็นลูกสาวของเจ้าพระยาพิชิตชัยมนตรีป่วยโดยไม่รู้สาเหตุ เจ้าพระยาพิชิตชัยมนตรีฝันเห็นชีปะขาวบอกว่า ให้บนหากลูกสาวบวชชีจะหาย จนเมื่อแม่อิ่มหายป่วย จึงได้แก้บนโดยให้ลูกสาวบวชชี พร้อมกับสร้างวัดนี้ วัดนี้ก็ได้กลายเป็นวัดร้างในแผ่นดินของสมเด็จพระเจ้าอยู่หัวบรมโกศ
จนเมื่อสมัยรัชกาลที่ 1 พระยาโชฎึกราชเศรษฐี (เถียน) พ่อค้าชาวจีนที่มาทำการค้าขายและอาศัยอยู่ในแผ่นดินสยาม มีความศรัทธาต้องการบูรณปฏิสังขรณ์วัดนางชี รูปแบบศิลปกรรมของวัดจึงมีลักษณะจีน เมื่อสร้างเสร็จได้ถวายเป็นพระอารามหลวง พระบาทสมเด็จพระพุทธยอดฟ้าจุฬาโลก พระราชทานพระนามว่า วัดนางชีโชติการาม ต่อมาสมัยรัชกาลที่ 3 พระยาราชานุชิต (จ๋อง) ได้บูรณปฏิสังขรณ์วัดอีกครั้ง โดยรื้อของเก่าแล้วสร้างใหม่ โดยเฉพาะหลังคาพระอุโบสถ ไม่มีช่อฟ้าใบระกา และหางหงส์ ซึ่งเป็นศิลปะแบบพระราชนิยมในรัชกาลที่ 3
พ.ศ. 2556 สำนักงานทรัพย์สินส่วนพระมหากษัตริย์ได้ร่วมกับทางวัดจัดทำโครงการบูรณปฏิสังขรณ์ และ พ.ศ. 2558 เริ่มบูรณปฏิสังขรณ์พระอุโบสถ พระปรางค์ และซุ้มพระป่าเลไลย์
ปูชนียวัตถุ

ปูชนียวัตถุที่สำคัญ คือ พระบรมสารีริกธาตุ และพระอรหันตธาตุ ซึ่งบรรจุในผอบแก้วประดิษฐาน ณ มณฑปที่จัดทำเป็นพิเศษ ประดิษฐานที่วัดเมื่อปี พ.ศ. 2082 โดยแม่ชีอิ่มจึงได้ทูลเชิญเสด็จบรรจุในผอบแก้ว และประดิษฐานไว้ ณ วัดนางชี หลังจากที่ได้อัญเชิญมาทางแถบเมืองธนบุรียังเป็นป่าทึบแต่เรือล่ม
งานชักพระ

ทางวัดจะจัดให้มีงานสรงน้ำพระบรมสารีริกธาตุ ในวันแรม 2 ค่ำ เดือน 12 ของทุกปี (ระหว่างวันที่ 12–14 พฤศจิกายน) เรียกว่า งานชักพระวัดนางชี หรือ งานแห่พระบรมสารีริกธาตุ เป็นงานบุญประเพณีของวัดนางชี ที่ถือปฏิบัติกันมาเป็นเวลาช้านาน พบหลักฐานในหนังสือพิมพ์ บางกอกรีคอร์เดอร์ พิมพ์ พ.ศ. 2408 ว่ามีผู้ร่วมงานชักพระวัดนางชีถึง 5000 คน ซึ่งส่วนใหญ่เป็นผู้หญิง
งานชักพระที่นี่ถือเป็นแห่งเดียวที่จัดขึ้นในกรุงเทพ โดยจะอัญเชิญพระบรมสารีริกธาตุ และพระธาตุสาวก ขึ้นประดิษฐานบนบุษบกที่ตั้งอยู่ในเรือ แล้วชักแห่จากท่าน้ำหน้าวัดนางชี ไปตามคลองด่าน จนถึงวัดไก่เตี้ย เขตตลิ่งชัน แล้วหยุดขบวน ขึ้นเลี้ยงพระเพลที่วัด เลี้ยวขวาเลียบมาตามลำน้ำเจ้าพระยา แล้วกลับไปยังวัดนางชีตามเดิม
ระเบียงภาพ

พระอุโบสถ
ภายในพระอุโบสถ
พระพุทธไสยาสน์หลังพระประธาน
พระวิหาร
ภายในพระวิหาร
เจดีย์ประธานทรงปรางค์
หน้าบันพระอุโบสถ
หน้าบันพระวิหาร
งานชักพระ
วัดพุทธภูมิ

| วัดพุทธภูมิ |
| --- | --- |

ชื่อสามัญ: วัดพุทธภูมิ, วัดนิบง
ที่ตั้ง: ตำบลสะเตง อำเภอเมืองยะลา จังหวัดยะลา
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดพุทธภูมิ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสะเตง อำเภอเมืองยะลา จังหวัดยะลา ที่ดินที่ตั้งวัดมีเนื้อที่ 30 ไร่ 1 งาน 42 ตารางวา
วัดพุทธภูมิ เดิมชื่อ วัดนิบง ซึ่งพระรัฐกิจวิจารณ์ (สวาสดิ์ ณ นคร) มีที่ดินที่จับจองไว้บริเวณด้านหลังสถานีรถไฟ เป็นที่ดินรกร้างว่างเปล่าเป็นดงไม้ไผ่และไม้ตะเสาเป็นส่วนใหญ่ เพื่อเปิดเป็นบ่อนชนโคขึ้น จึงมีคนมาอาศัยอยู่มากขึ้น จากนั้นจึงริเริ่มที่จะสร้างวัด โดยโดยนายรักษ์ อินทร์ศวรได้ไปนิมนต์พระดำ จนทสโร จากวัดเวฬุวัน เริ่มแรกได้สร้างศาลาพักพระขึ้น 1 หลัง ภายหลังนายยับพัด กองชิน ได้ขายที่ดินให้ขุนขจรโจรแสยง (หลวงอนุกูลประชากิจ) เพื่อสร้างวัดเมื่อ พ.ศ. 2471 แล้วได้นิมนต์พระดำมาจำพรรษา ใช้ชื่อว่า สำนักพุทธภูมิ ต่อมาได้มีผู้ซื้อที่ดินถวายเพื่อสร้างเพิ่มขึ้นอีก จนตั้งเป็นวัดเมื่อ พ.ศ. 2475 ในนาม "วัดพุทธภูมิ" ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 80 เมตร ประกอบพิธีผูกพัทธสีมาเมื่อวันที่ 16 มิถุนายน พ.ศ. 2486 และได้สถาปนาให้วัดพุทธภูมิเป็นพระอารามหลวงชั้นตรี ตั้งแต่วันที่ 17 เมษายน พ.ศ. 2523
อาคารเสนาสนะที่สำคัญ ได้แก่ พระอุโบสถหลังเดิม สร้างเมื่อ พ.ศ. 2483 ต่อมาทรุดโทรมจึงรื้อทิ้งและสร้างพระอุโบสถหลังใหม่วางศิลาฤกษ์ เมื่อวันที่ 14พฤษภาคม พ.ศ. 2519 อุโบสถกว้าง 8.5 เมตร ยาว 24 เมตร ผนังก่ออิฐฉาบปูน  ด้านหน้าพระอุโบสถพระปรมาภิไธยย่อ ภ.ป.ร.
แคว้นซามารา

| แคว้นซามารา |
| --- | --- |
แคว้น
Самарская область
เขตอนุรักษ์ธรรมชาติ Zhiguli
   ธง ตราอาร์ม

พิกัด: 53°27′N 50°27′E﻿ / ﻿53.450°N 50.450°E﻿ / 53.450; 50.450
ประเทศ: รัสเซีย
เขตสหพันธ์: วอลกา
เขตเศรษฐกิจ: วอลกา
สถาปนา: 5 ธันวาคม 2479
ศูนย์กลางการบริหาร: ซามารา
การปกครอง
 • องค์กร: Regional Duma
 • ผู้ว่าการแคว้น: Vyacheslav Fedorishchev
พื้นที่
 • ทั้งหมด: 53,565 ตร.กม. (20,682 ตร.ไมล์)
อันดับพื้นที่: 50
ประชากร
 • ประมาณ (2018): 3,193,514 คน
เขตเวลา: UTC+4 ()
รหัส ISO 3166: RU-SAM
ทะเบียนรถ: 63, 163, 763
รหัส OKTMO: 36000000
ภาษาราชการ: รัสเซีย
เว็บไซต์: www.samregion.ru
แคว้นซามารา (รัสเซีย: Сама́рская о́бласть, อักษรโรมัน: Samarskaya oblast, สัทอักษรสากล: [sɐˈmarskəjə ˈobləsʲtʲ]) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองซามารา ตั้งแต่ปี พ.ศ. 2478 ถึง 2534 เป็นที่รู้จักในชื่อ Kuybyshev Oblast (รัสเซีย: Ку́йбышевская о́бласть, อักษรโรมัน: Kuybyshevskaya Oblast, สัทอักษรสากล: [ˈkujbɨʂɨfskəjə ˈobləsʲtʲ]) มีประชากร 3,215,532 คนจากการสำรวจสำมะโนประชากร พ.ศ. 2553
พรมแดนของแคว้นติดกับ ตาตาร์สถานทางตอนเหนือ แคว้นโอเรนบุร์กทางทิศตะวันออก ประเทศคาซัคสถาน (จังหวัดคาซัคสถานตะวันตก) ทางทิศใต้ แคว้นซาราตอฟทางตะวันตกเฉียงใต้และแคว้นอูลยานอฟสค์ทางทิศตะวันตก
กาเตรีนา เด เมดีชี
กำเนิดและชีวิตเบื้องต้น

ตามบันทึกของนักพงศาวดารร่วมสมัย พระราชินีนาถกาเตรีนาประสูติที่เมืองฟลอเรนซ์ (ในประเทศอิตาลีปัจจุบัน) เมื่อเวลา 5:04 นาฬิกาตอนเช้ามืดของวันพุธที่ 13 เมษายน ค.ศ. 1519 พระบิดาและมารดามีความปลาบปลื้มในการกำเนิดของพระองค์ “ราวกับได้ลูกชาย” แต่ความปลาบปลื้มนี้ก็เป็นเพียงระยะสั้นเพราะพระมารดามาเดเลน เดอ ลา ทัวร์มาสิ้นชีวิตลงเพียงสองอาทิตย์หลังจากที่กาเตรีนาประสูติ เมื่อวันที่ 28 เมษายน ค.ศ. 1519 เมื่ออายุได้เพียง 17 ปี และไม่นานหลังจากนั้นลอเรนโซ เดอ เมดิชิที่ 2 พ่อของกาเตรีนาก็สิ้นชีวิตลงเมื่อวันที่ 4 พฤษภาคม อาจจะด้วยโรคซิฟิลิส ลอเรนโซและมาเดเลนเพิ่งแต่งงานได้เพียงปีเดียวก่อนหน้านั้นที่อังบัวส์ (Amboise) การแต่งงานของลอเรนโซและมาเดเลนเป็นการแต่งงานที่ช่วยเพิ่มความสัมพันธ์ระหว่างฝรั่งเศสที่นำโดยพระเจ้าฟร็องซัวที่ 1 กับอิตาลีที่นำโดยสมเด็จพระสันตะปาปาลีโอที่ 10 ในการเป็นพันธมิตรที่เป็นปฏิปักษ์ต่อจักรวรรดิโรมันอันศักดิ์สิทธิ์ที่นำโดยสมเด็จพระจักรพรรดิแม็กซิมิเลียนที่ 1 หลังจากบิดามารดาของกาเตรีนาเสียชีวิตพระเจ้าฟร็องซัวที่ 1 ก็ทรงขอตัวกาเตรีนามาเลี้ยงดูในราชสำนักฝรั่งเศส แต่ขณะนั้นพระสันตะปาปาลีโอที่ 10 มีแผนที่จะให้กาเตรีนาแต่งงานกับอิพโพลิโต เดอ เมดิชิ (Ippolito de Medici) ผู้เป็นลูกนอกสมรสของพี่ชายของพระองค์ เพื่อจะให้ทั้งสองคนเป็นผู้ปกครองฟลอเรนซ์ต่อไป
ผู้ที่เลี้ยงดูกาเตรีนาคนแรกคืออัลฟอนซินา ออร์ซินิผู้เป็นยาย หลังจากอัลฟอนซินาเสียชีวิตในปี ค.ศ. 1520 กาเตรีนาก็ถูกส่งไปให้แคลริส เดอ เมดิชิ (Clarice de' Medici) ผู้เป็นป้าเลี้ยงร่วมกับลูกพี่ลูกน้อง  เมื่อพระสันตะปาปาลีโอที่ 10 เสด็จสิ้นพระชนม์ในปี ค.ศ. 1521 ตระกูลเมดิชิก็หมดอำนาจไปชั่วระยะเวลาหนึ่งจนกระทั่งจูลิโอ ดิ จูเลียโน เดอ เมดิชิ ได้รับเลือกให้เป็นสมเด็จพระสันตะปาปาคลีเมนต์ที่ 7 ในปี ค.ศ. 1523 พระสันตะปาปาคลีเมนต์จัดให้กาเตรีนาย้ายมาอยู่ที่วังเมดิชิ ริคาดิที่ฟลอเรนซ์ ชาวเมืองฟลอเรนซ์ขนานนามกาเตรีนาว่า “ดัชเชสน้อย” (duchessina)
ในปี ค.ศ. 1527 ตระกูลเมดิชิถูกโค่นจากฟลอเรนซ์โดยฝักฝ่ายที่เป็นปฏิปักษ์ต่อการปกครองโดยคาร์ดินัลซิลวิโอ พาซเซอรินิ (Silvio Passerini) ผู้เป็นตัวแทนของพระสันตะปาปาคลีเมนต์ กาเตรีนาถูกจับไปเป็นตัวประกันและย้ายไปตามสำนักชีหลายแห่ง พระสันตะปาปาคลีเมนต์ไม่มีทางเลือกนอกจากจะยอมสวมมงกุฎให้ชาลส์เป็นจักรพรรดิแห่งจักรวรรดิโรมันอันศักดิ์สิทธิ์ในพระนามว่าจักรพรรดิชาลส์ที่ 5 เพื่อที่จะให้ช่วยยึดฟลอเรนซ์คืน ในเดือนตุลาคมปี ค.ศ. 1529 กองทัพของจักรพรรดิชาลส์ก็ล้อมเมืองฟลอเรนซ์ เมื่อการล้อมยืดเยื้อไป ผู้คนก็เรียกร้องให้สังหารกาเตรีนาแล้วเอาตัวประจานบนกำแพงเมือง ทหารที่ขี่ลาเข้าไปในเมืองก็โดนประชาชนเยาะเย้ยถากถาง แต่ในที่สุดฟลอเรนซ์ก็ยอมแพ้เมื่อวันที่ 12 สิงหาคม ค.ศ. 1530 พระสันตะปาปาคลีเมนต์ทรงรียกตัวกาเตรีนาไปโรมและเริ่มดำเนินการหาสามีที่เหมาะสมให้กาเตรีนา
การแต่งงาน

กาเตรีนาไม่เคยได้ชื่อว่าเป็นคนสวย เมื่อไปถึงกรุงโรมทูตจากเวนิสบรรยายก็กาเตรีนาว่าเป็นผู้ที่มี “ร่างเล็ก, และผอม, ไม่มีส่วนที่อ่อนหวาน ประกอบกับการมีตาโปนอันเป็นลักษณะแปลกของตระกูลเมดิชิ” แต่กระนั้นก็มีผู้ที่ต้องการตัวกาเตรีนาไปเป็นภรรยากันเป็นแถว และเมื่อต้นปี ค.ศ. 1531 พระเจ้าฟร็องซัวที่ 1 แห่งฝรั่งเศส ก็ทรงเสนอการแต่งงานระหว่างกาเตรีนากับพระโอรสอ็องรีดยุกแห่งออร์เลออง พระสันตะปาปาคลีเมนต์ยินดีต่อข้อเสนอเป็นอันมาก เพราะเป็นสมรสที่จะช่วยเพิ่มฐานะทางอำนาจให้กาเตรีนา แม้ว่ากาเตรีนาจะมาจากตระกูลที่มีชื่อเสียงและมีฐานะมั่งคั่งแต่ก็ยังเป็นเพียงคนสามัญชน
งานเสกสมรสระหว่างกาเตรีนาและอ็องรีดยุกแห่งออร์เลอองกระทำกันที่มาร์เซย์ เมื่อวันที่ 28 ตุลาคม ค.ศ. 1533 เป็นงานใหญ่โตที่แสดงโดยการให้ของขวัญกันอย่างหรูหรา อ็องรีออกจากงานเลึ้ยงราวเที่ยงคืนเพื่อไปทรงทำหน้าที่พระสวามี ทรงเข้าห้องบรรทมพร้อมกับพระราชบิดา กล่าวกันว่าพระเจ้าฟร็องซัวประทับอยู่จนกระทั่งคู่สมรสทำการสมสู่กันเสร็จและทรงเปรยว่า “ต่างคนต่างก็มีฝีมือในการรณรงค์” (each had shown valour in the joust)  พระสันตะปาปาคลีเมนต์ไปเยี่ยมคู่บ่าวสาววันรุ่งขึ้นและประทานพรในเหตุการณ์ที่เกิดขึ้นในคืนก่อนหน้านั้น
หลังจากนั้นในปีแรกกาเตรีนาก็เกือบไม่ได้พบกับอ็องรีเท่าใดนัก แต่ข้าราชสำนักฝรั่งเศสก็ปฏิบัติต่อพระองค์เป็นอย่างดีและมีความประทับใจในพระปรีชาสามารถของกาเตรีนา เมื่อพระสันตะปาปาคลีเมนต์สิ้นพระชนม์ในปี ค.ศ. 1534 สถานการณ์ของกาเตรีนาก็เปลื่ยนไป สมเด็จพระสันตะปาปาปอลที่ 3 พระสันตะปาปาองค์ต่อมาไม่ยอมจ่ายค่าสินสอดทองหมั้นจำนวนมหาศาลแก่ฝรั่งเศสตามที่เรียกร้อง จนพระเจ้าฟร็องซัวที่ 1 ถึงกับทรงรำพึงว่าทรงได้กาเตรีนา “มาแต่ตัวเปล่า” (The girl has come to me stark naked)
อ็องรีเองนอกจากจะไม่ทรงสนพระทัยในพระชายาแล้วก็ยังไปมีสนมอีกหลายคนอย่างเปิดเผย สิบปีแรกหลังจากการแต่งงานกาเตรีนาก็ยังไม่มีพระโอรสธิดา นอกจากนั้นในปี ค.ศ. 1537 ฟิลลิปา ดูชิพระสนมคนหนึ่งก็ให้กำเนิดแก่พระธิดา ซึ่งอ็องรีทรงยอมรับอย่างออกหน้าออกตา การที่อ็องรีมีพระธิดาเป็นสิ่งที่พิสูจน์ว่าอ็องรีมิได้ทรงเป็นหมันซึ่งเป็นการเพิ่มความกดดันให้แก่กาเตรีนาหนักยิ่งขึ้นไปอีก
การแต่งงาน > รัชทายาท

ในปี ค.ศ. 1536 ฟร็องซัวพระเชษฐาของอ็องรีผู้เป็นรัชทายาทสิ้นพระชนม์จากการทรงจับไข้หลังจากทรงเล่นเทนนิส อ็องรีจึงกลายมาเป็นรัชทายาท ในฐานะชายาของรัชทายาท (Dauphine) ความกดดันที่มีอยู่ในการมีรัชทายาทเพื่อให้มีผู้สืบสันตติวงศ์ที่มีอยู่แล้วก็ยิ่งมีเพิ่มมากขึ้นไปอีก
ปิแอร์ เดอ โบเดลล์นักพงศาวดารประจำราชสำนักบันทึกว่า  “ต่างคนต่างก็ถวายคำแนะนำแก่พระเจ้าแผ่นดินและรัชทายาทให้ประณามเจ้าหญิงกาเตรีนาเพราะความจำเป็นที่จะต้องมีรัชทายาทที่จะสืบราชบัลลังก์ฝรั่งเศส” ที่เจ้าหญิงกาเตรีนาไม่สามารถทรงทำได้ นอกจากนั้นก็ยังมีการกล่าวถึงการหย่าร้าง  ความที่ทรงหมดหนทางเจ้าหญิงกาเตรีนาก็ทรงหาวิธีต่างๆ ที่ทรงคิดว่าจะช่วยให้ทรงครรภ์ด้วยวิธีต่างๆ เช่น ทรงเอาขี้วัวและผงเขากวางป่นทาบริเวณ “source of life” หรือทรงดื่มปัสสาวะลาเป็นต้น ในที่สุดเมื่อวันที่ 20 มกราคม ค.ศ. 1544 เจ้าหญิงกาเตรีนาก็ทรงให้กำเนิดแก่พระโอรสที่ให้พระนามว่า “ฟร็องซัว”  ตามพระอัยกา หลังจากที่ทรงครรภ์ได้ครั้งหนึ่งแล้ว เจ้าหญิงกาเตรีนาก็ไม่ทรงมีปัญหาในการมีพระโอรสธิดาอีกต่อมา ความเปลื่ยนแปลงนี้อาจจะมีสาเหตุมากจากความช่วยเหลือของนายแพทย์ชอง แฟร์เนลผู้ที่สังเกตเห็นความไม่ปกติในอวัยวะเพศของทั้งสองพระองค์และถวายคำแนะนำถึงวิธีเปลี่ยนแปลง เจ้าหญิงกาเตรีนามีพระโอรสธิดากับอ็องรีเจ้าชายรัชทายาทอีก 9 พระองค์ 6 พระองค์ทรงรอดมาจนโตรวมทั้ง เจ้าชายชาลส์ ประสูติเมื่อวันที่ 27 มิถุนายน ค.ศ. 1550; เจ้าชายอ็องรี ประสูติเมื่อวันที่ 19 กันยายน ค.ศ. 1551; และ ฟร็องซัว ดยุกแห่งอองชู ประสูติเมื่อวันที่ 18 มีนาคม ค.ศ. 1555 ซึ่งเป็นทำให้การมีผู้สืบสายราชวงศ์วาลัวส์เป็นไปอย่างมั่นคง
แต่ความสามารถของเจ้าหญิงกาเตรีนาในการมีผู้สืบราชบัลลังก์ให้แก่ฝรั่งเศสหลายองค์ก็มิได้ทำให้ความสัมพันธ์ระหว่างพระองค์และเจ้าชายอ็องรีดีขึ้นแต่อย่างใด ในปี ค.ศ. 1538 เมื่อเจ้าชายอ็องรีมีพระชนม์ได้ 19 พรรษาก็ทรงได้ไดแอน เดอ ปอยเตียร์อายุ 38 ปีเป็นพระสนม ไดแอนกลายมาเป็นพระสนมคนโปรดจนตลอดพระชนม์ชีพ แต่กระนั้นอ็องรีก็ยังทรงยกย่องเจ้าหญิงกาเตรีนาในฐานะพระชายาอย่างเป็นทางการ เมื่อพระเจ้าฟร็องซัวที่ 1 เสด็จสวรรคตในปี ค.ศ. 1547 เจ้าชายอ็องรีก็ขึ้นครองราชย์เป็นพระเจ้าอ็องรีที่ 2 และเจ้าหญิงกาเตรีนาก็ได้รับการสวมมงกุฏเป็นสมเด็จพระราชินีแห่งฝรั่งเศสที่มหาวิหารแซงต์เดอนีส์ ในปี ค.ศ. 1549